stanford-oval/wikipedia huggingface dataset:
Tân Sơn Nhấtin kansainvälinen lentoasema
Terminaalit ja lentoyhtiöt > Rahtilentoyhtiöt

Shanghai Airlines Cargo (Shanghai-Pudong)
Yhdysvaltojen ilmaisku japanilaisten hallussaan pitämää lentoasemaa vastaan vuonna 1945.
Lähtöselvitys
Land of the Free (kansallislaulu)

| Land of the Free |
| --- | --- |
 Belizen vaakuna
Valtio:   Belize
Säveltäjä:  Selwyn Walford Young
Sanoittaja:  Samuel Alfred Haynes
Suomenkielinen nimi:  "Vapaiden maa"
   Kansallislaulu Yhdysvaltain laivaston soittokunnan soittamana 
Land of the Free (suom. vapaiden maa) on keskiamerikkalaisen Belizen valtion kansallislaulu. Sen on sanoittanut Samuel Alfred Haynes ja säveltänyt Selwyn Walford Young vuonna 1963. Laulu otettiin käyttöön 1981.
Sanat

Lähde:
Aiheesta muualla

Laulu kuultavissa unkarilaisella sivustolla
Molukit

| Molukit |
| --- | --- |
  
Maantiede
Muut nimet:  Maluku
Sijainti:  3°9′S, 129°23′E
Merialue:  Tyynimeri
Saaria yht.:  n. 1 000
Suurin saari:  Halmahera
Pinta-ala:  74 505 km²
Valtio
Valtio:  Indonesia
Provinssi:  Pohjois-Molukit, Molukit
Alue:  20 hallintoaluetta
Väestö
Väkiluku:  1  850 000
Asutuskeskukset:  Ambon
Molukit (indonesiaksi Maluku) on saariryhmä Indonesiassa Malaijien saaristossa. Saaret sijaitsevat Filippiineiltä etelään, Sulawesistä itään, Uudesta-Guineasta länteen ja Timorista pohjoiseen. Suurin osa saarista on vuoristoisia, ja joillakin on toimivia tulivuoria. Vuoteen 1999 saakka saaret muodostivat yhden provinssin, mutta nykyään ne jakautuvat Molukkien ja Pohjois-Molukkien provinsseihin. Pohjois-Molukkien provinssin merkittävimmät saaret ovat Halmahera, Obi, Morotai, Bacan, Ternate ja Tidore. Molukkien provinssi koostuu esimerkiksi Seramin, Burun, Ambonin, Bandan ja Wetarin saarista.
Saarten löytöretkien aikainen nimitys oli Maustesaaret, koska sieltä tuotiin Eurooppaan eksoottisia mausteita kuten muskottipähkinää ja mausteneilikkaa.lähde? Portugalilaiset asettuivat Molukeille ensimmäisinä eurooppalaisina vuonna 1512.. Tordesillasin sopimuksen mukaan maapallon itäpuoli, ja siten Molukit, kuuluivat Portugalille. Espanjalaiset kuitenkin uusien löytöretkien perusteella toivoivat löytävän saarille läntisen merireitin ja siten pyrkivät todistamaan saarien itse asiassa kuuluvan itselleen. 20.9.1519 Fernão de Magalhães varustikin viisi laivaa, "Molukkien armadan", ja lähti purjehtimaan Molukeille lännen kautta. Magalhães itse kuoli Filippiineillä ennen pääsyä Molukeille, mutta hänen laivastonsa kuitenkin pääsi saarille 1.5.1521, otti sieltä mausteita lastiksi, ja palasi Eurooppaan Afrikan eteläpuolitse purjehtien näin ensimmäisenä maailman ympäri. Magalhãesin retkikunta ei kuitenkaan onnistunut määrittämään Molukkien sijaintia eikä siten todistamaan saarien kuulumista Espanjalle.
Aiheesta muualla

Kuvia tai muita tiedostoja aiheesta Molukit Wikimedia Commonsissa
Katri Warén-Waris

Katri Warén-Waris (ent. Warén, o.s. Cannelin, 1891–1973) oli suomalainen tekstiilitaiteilija ja suunnittelija. Hän opiskeli Taideteollisuuskeskuskoulussa mallipiirustusosastolla vuosina 1910–1913 ja 1915–1916. Warén-Waris suunnitteli taidetekstiilejä ja myös huonekaluja. Sisustussuunnittelussa hän keskittyi design-sisustuksiin.
Warén-Waris oli Turun Yliopiston alkuvaiheessa yliopiston sisustusasiantuntijana. Hän suunnitteli hotellista yliopistoksi muutetun Phoenixin taloon yliopiston kansliahuoneen sisustuksen ja myöhemmin muun muassa yliopiston juhlasalin verhot. Warén-Waris suunnitteli 1920- ja 1930-lukujen taitteessa Turun historiasta aiheensa saaneita ryijyjä, joita oli saatavana paitsi valmiiksi kudottuina, myös omatoimisesti valmistettavaksi. Turun yliopiston, Åbo Akademin ja Turun museokeskuksen kokoelmissa on kullakin oma versionsa ryijystä, jolla on nimi Vanhaa ja uutta Turkua (Aboa vetus et nova). Ryijyssä kuvataan muun muassa Yliopiston päärakennus Phoenixin talo, Trappin talo, joka on Åbo Akademin päärakennus, linna, tuomiokirkko, tähtitorni ja vanha pääkirjasto.
Katri Warén-Waris suunnitteli Uudenkaupungin seurakunnalle Vapauden ja itsenäisyyden muistomerkin, punagraniittiveistoksen, joka paljastettiin vuonna 1934 Uudenkaupungin uuden kirkon puistoon. Muistomerkin tilasivat ja lahjoittivat Uudenkaupungin suojeluskunta ja kauppaneuvos Knut Wallin. Muistomerkin kahdelle sivulle on kaiverrettu sisällissodassa kaatuneiden, lähikunnista olleiden valkoisten nimiä.
Vapauden ja itsenäisyyden muistomerkki, 1934, Uusikaupunki.
Warén-Waris jäi leskeksi vuonna 1939 ja harjoitti sisustussuunnittelua sen jälkeen pienimuotoisemmin kotoaan käsin. Hän piti pientä kutomoa, jossa oli 1940-luvulla kolme kutojaa. Kutomo toimi 1960-luvulle asti, jolloin siellä tehtiin Warén-Variksen tyttären, tekstiilitaiteilija Eeva Renvallin töitä.
Katri Warén-Variksen puoliso oli vuodesta 1913 lääkäri Erkki Warén-Waris. Eeva-tyttären lisäksi pariskunnalla oli poika Klaus Waris.
Huomioita

↑  Sukunimen kirjoitusasu on lähteissä myös muodossa Warén-Varis ja Varen-Varis.
Jussi Välimaa

| Jussi Välimaa> Henkilötiedot |
| --- | --- |
Kansalaisuus:  Suomi
Ammatti:  professori emeritus 
Koulutus ja ura
Tutkinnot:  Jyväskylän yliopisto
Instituutti:  Jyväskylän yliopisto
Tutkimusalue:  korkeakoulututukimus
Tunnetut työt:  Opintiellä oppineita
Aiheesta muualla
Kotisivu
Jussi Pekka Välimaa (s. maaliskuussa 1956) on suomalainen Jyväskylän yliopiston Koulutuksen tutkimuslaitoksen korkeakoulututkimuksen professori. Hänet nimitettiin Koulutuksen tutkimuslaitoksen johtajaksi ja samalla koulutustutkimuksen professuuriin 1. elokuuta 2017 alkaen. Hän jäi eläkkeelle tästä tehtävästä tammikuussa 2023.
Välimaa kirjoitti ylioppilaaksi Mäntän yhteiskoulusta vuonna 1976. Hän valmistui Jyväskylän yliopistosta filosofian kandidaatiksi 1984, lisensiaatiksi 1991 ja filosofian tohtoriksi 1995. Hänen englanninkielisen väitöskirjansa aiheena oli Higher education cultural approach. Välimaan teoksiin kuuluu Opintiellä oppineita: Suomalainen korkeakoulutus keskiajalta 2000-luvulle.
Ennen korkeakoulututkimuksen professuuria Välimaa toimi useissa eri tehtävissä (amanuenssi, toimitussihteeri, päätoiminen tuntiopettaja, apulaissihteeri/tiedottaja, tutkija, erikoistutkija) Jyväskylän yliopistossa vuosina 1984–2001. Hän hoiti korkeakoulututkimuksen professuuria vuodesta 2001, ja hänet nimitettiin korkeakoulututkimuksen professorin virkaan vuonna 2005, jota professuuria hän hoiti vuoteen 2017lähde?.
Välimaa on ollut Academia Europæan jäsen vuodesta 2011.
Aiheesta muualla

Koulutuksen tutkimuslaitos – Publications (englanniksi)
Jussi Välimaa. University of Jyväskylä, Jyväskylä. Higher Education, Doctor of Philosophy (englanniksi)
Suomalaiset yliopistot ja korkeakoulut hyvin verkostoituneita yhteiskuntaan (6/2016)[vanhentunut linkki]
Tutkimus: Yliopistojen keskittäminen ei toimi. Yle uutiset 21.6.2016.
Liiten, Marjukka: Professori: Yliopistokollegiot voisivat käyttää valtaansa. Helsingin Sanomat 4.4.2012.
| Auktoriteettitunnisteet  |
| --- | --- |
Kansainväliset:  ISNI  VIAF  WorldCat 
Kansalliset:  Ranska  BnF data  Israel  Suomi (KANTO)  Yhdysvallat  Alankomaat 
Tieteilijät:  ORCID 
Muut:  IdRef
Johor

| Johor Johor Darul Ta'zim> Malesian osavaltiot ja territoriot |
| --- | --- |

 Lippu:  Vaakuna
 Sijainti
 Koordinaatit: 1°29′14″N, 103°46′52″E 
Valtio:   Malesia
Hallinto:  
 – Pääkaupunki:  Johor Bahru
 – Kuninkaall. pääkaup.:  Muar
 – Sulttaani:  Ibrahim Ismail 2010-
Pinta-ala:  19 210 km²
Väkiluku (2010):  3 348 283
 – väestötiheys:  174 as./km²
Kielet:  Malaiji
Johor (jawiksi:جوهور) on Malesian osavaltio, joka sijaitsee Malakan niemimaan eteläkärjessä. Johorin naapuriosavaltiot ovat Pahang, Negeri Sembilan ja Malakka. Osavaltion pääkaupunki on Johor Bahru, joka sijaitsee aivan Singaporen vastarannalla, Johorensalmen toisella puolella. Osavaltion pinta-ala on 19 210 neliökilometriä ja asukasluku 3,3 miljoonaa. Johor on asukasluvultaan Malesian toiseksi suurin osavaltio.
Maantiede

Johor on Malesian eteläisin osavaltio, ja osavaltion alueella sijaitsee myös Euraasian mantereen eteläisin piste. Osavaltio on pinta-alaltaan Länsi-Malesian kolmanneksi suurin, ja koko maan viidenneksi suurin. Suuri osa maan pinta-alasta on kumipuu- ja öljypalmuviljelyksinä. Asukasluvultaan Johor on Malesian toiseksi suurin osavaltio.
Niemimaan kärjessä oleva Johor rajoittuu lännessä Malakansalmeen, etelässä Johorensalmeen ja idässä Etelä-Kiinan mereen. Maan itärannikolla sijaitsevan Mersingin kaupungin edustalla on Seribuatin saaristo. Saaristoon kuuluu monia matkailijoiden suosimia pieniä saaria. Lähimmät niistä ovat Pulau Sibu ja Pulau Besar ja Pulau Rawa.
Osavaltion alueella sijaitsevista kansallispuistoista suurin on maan pohjoisosassa, osaksi Pahangin puolella sijaitseva Endau Rompin.
Historia > Johoren sulttaanikunta

Johoren sulttaanikunta perustettiin vuonna 1511, kun Malakan sulttaanikunnan viimeinen sulttaani Mahmud Shah pakeni Malakasta portugalilaisten hyökättyä ja valloitettua Malakan. Sulttaani perusti Malakan niemimaan eteläkärkeen Johoren sulttaanikunnan, mistä hän yritti johtaa kapinaa Malakan valloittamiseksi takaisin. Johoren kilpailijaksi nousi portugalilaisten lisäksi myös Acehin sulttaanikunta, joka havitteli itselleen Malakan sulttaanikunnan jäänteitä Malakan niemimaalla. Niemimaan pohjoisimmat sulttaanikunnat joutuivat Acehin vallan alle 1600-luvulle tultaessa. Johore liittoutui vuonna 1641 hollantilaisten kanssa, jotka karkottivat portugalilaiset ja acehlaiset pois niemimaalta.
Hollannin vallan aikana Johoreen muutti Sulawesilta bugisisiirtolaisia, jotka käyttivät 1700-luvulla Johoressa suurta poliittista valtaa. Bugisien valta-aikana 1700-luvulla Johoreen kuuluivat myös nykyisin Indonesiaan kuuluvat Riausaaret ja Johore-Riaun pääpaikka sijaitsi Riausaarilla. Hollanti valloitti Riausaaret 1784, ja maa jakautui kahtia.
Historia > Brittiläisten valtakausi

Brittiläiset saapuivat Kaakkois-Aasiaan 1800-luvun alussa. Brittiläinen Thomas Stamford Raffles hankki Johorelta oikeudet hallita maan eteläosassa sijaitsevaa Singaporen saarta, jonne britit perustivat kauppatukikohtansa. Brittivalta kasvoi myös Johoressa, kun maan vallanpitäjät halusivat ottaa etäisyyttä bugiseihin ja turvautuivat britteihin. Brittivallan aikana vuonna 1866 sulttaani Abu Bakar siirsi maan pääkaupungin nykyiselle paikalleen, ja kaupunki nimettiin uudeksi Johoreksi, Johor Bahruksi.
Britit perustivat 1870-luvulla Liittoutuneiden malaijivaltioiden valtioliiton. Johor ei liittynyt siihen vaan pysyi liittoutumattomana. Johorissa on säilynyt edelleen vahva itsenäisyydentunne. Toisen maailmansodan aikana Japani valloitti 1942 Johoren Malaijan taistelun jälkeen. Japani piti Malakan niemimaata hallussaan vuoteen 1945 asti. Sodan jälkeen Johor liittyi Malaijan federaatioon, joka itsenäistyi Britanniasta vuonna 1957, ja Johorista tuli Malaijan ja myöhemmin perustetun Malesian osavaltio.
Politiikka

Johorin osavaltion hallitsija on sulttaani, jonka arvo on perinnöllinen. Johorin sulttaani toimii myös vuorollaan Malesian kuninkaana. Sulttaanin rooli on seremoniallinen ja käytännön poliittista valtaa käyttää osavaltion pääministeri. Aiemmin Malesian sulttaanit nauttivat perustuslaissa säädettyä koskemattomuutta lain edessä, mutta Mahathir Mohamadin ollessa Malesian pääministerinä sulttaanien oikeuksia karsittiin ja syytesuoja poistettiin 1990-luvulla. Suurena syynä perustuslakimuutokseen olivat Johoren kuningasperheen jäsenten tekemät rikokset.
Politiikka > Alueellinen jako

Johorin osavaltio on jaettu kymmeneen piirikuntaan. Väkiluvultaan suurimman piirikunnan muodostaa pääkaupunki Johor Bahrun alue.
| Alue | Pinta-ala  | Väkiluku  |
| --- | --- | --- |
| Batu Pahat | 1 878 km² | 417 458 |
| Johor Bahru | 1 066 km² | 1 386 569 |
| Kluang | 2 852 km² | 298 332 |
| Kota Tinggi | 3 484 km² | 193 210 |
| Kulai | 756 km² | 251 650 |
| Tangkak | 977 km² | 136 852 |
| Mersing | 2 839 km² | 70 894 |
| Muar | 1 393 km² | 247 957 |
| Pontian | 920 km² | 155 541 |
| Segamat | 2 851 km² | 189 820 |
| Yhteensä | 19 016 km² | 3 348 283 |
Talous

Johoriin on rakenteilla maan entisen sulttaanin Iskandarin nimeä kantava Iskandar-erityistalousalue. Alue on Johorin vastine pääkaupunki Kuala Lumpurin liepeillä olevaan Multimedia Super Corridor -hankkeelle. Iskandar-alueelle pyritään houkuttelemaan tieto- ja viestintäteknologian alan yrityksiä verohelpotuksin.
Johor on hyötynyt sijainnistaan Singaporen naapurissa, ja alueelle on tullut Singaporelaisia investointeja ja singaporelaiset käyvät ostoksilla Johorensalmen vastarannalla edullisemmilla ostoksilla kuin kotimaassaan. Heidän suosiossaan ovat etenkin Johor Bahrun ostoskeskukset, kuten Citi Square.
Väestö

Johorin väkiluku on noin 3,3 miljoonaa. Suurin kaupunki on osavaltion pääkaupunki Johor Bahru. Suurin osa väestöstä on malaijeja, mutta osavaltiossa on merkittävä malesiankiinalaisten osuus. Bumiputria, eli malaijeja ja muita alkuperäiskansoja on osavaltion väestöstä hieman yli puolet. Etnisesti kiinalaisia on noin 36% ja intialaisia noin 6%.
Aiheesta muualla

Kuvia tai muita tiedostoja aiheesta Johor Wikimedia Commonsissa
Malesia
| --- | --- |
Osavaltiot:   Johor   Kedah   Kelantan   Malakka   Negeri Sembilan   Pahang   Perak   Perlis   Penang   Sabah   Sarawak   Selangor   Terengganu 
Liittovaltion territoriot:   Kuala Lumpur   Labuan   Putrajaya 
Johorin piirikunnat ennen vuotta 2007.
Sultan Iskandar Complex Johor Bahrussa.
Vesijohtolinja Singaporen ja Johorin välillä.
Michael Bolton

| Michael Bolton |
| --- | --- |
 Michael Bolton vuonna 2010.
Henkilötiedot
Syntynyt: 26. helmikuuta 1953 (ikä 71)
Ammatti:  muusikko, lauluntekijä
Muusikko
Taiteilijanimi:  Michael Bolton 
Laulukielet:  englanti
Aktiivisena:  1975–
Tyylilajit:  poprock, adult contemporary
Soittimet:  laulu, kitara
Levy-yhtiöt:  RCA, Columbia, Jive, Concord
Aiheesta muualla
Kotisivut
  [ Muokkaa Wikidatassa ] [ ohje ]  
Michael Bolton (Bolotin) (s. 26. helmikuuta 1953, New Haven) on yhdysvaltalainen pop-rock-laulaja.
Nuoruus

Michael Bolton syntyi venäjänjuutalaisille vanhemmilleen, George ja Helen Bolotinille New Havenissa Connecticutissa. Boltonilla on kaksi vanhempaa sisarusta, veli Orrin ja sisko Sandra. Heidän vanhempansa erosivat lasten ollessa vielä nuoria.
Yksityiselämä

Bolton oli naimisissa Maureen McGuiren kanssa vuodesta 1975 vuoteen 1990. Heillä on kolme aikuista tytärtä, Isa, Holly ja Taryn, sekä useita lapsenlapsia. Tammikuussa 2024 Bolton kertoi Facebook-sivuillaan joutuneensa vuoden 2023 lopulla leikkaukseen aivosyövän vuoksi.
Näyttelijänä

Bolton näytteli itseään elokuvissa Wally Sparks – sika herrasmieheksi (Meet Wally Sparks; 1997), Lumihauvat (2002), High Voltage (2002), Back by Midnight (2004), The Onion Movie (2008). Hän esiintyi myös Miehen puolikkaat -sarjassa.
Diskografia > Albumit

Michael Bolotin (1975)
Everyday of My Life (1976)
Michael Bolton (1983)
Everybody's Crazy (1985)
The Hunger (1987)
Soul Provider (1989)
Time, Love & Tenderness (1991)
Timeless: The Classics (1992)
The One Thing (1993)
The Artistry of Michael Bolotin (1993)
Greatest Hits (1985-1995) (1995)
This Is The Time (1996)
All That Matters (1997)
My Secret Passion (1998)
Timeless Vol. 2 (1999)
Only A Woman Like You (2002)
Vintage (2003)
'Til the End of Forever (2005)
Bolton Swings Sinatra (2006)
A Swingin' Christmas (2007)
One World One Love (2009)
Live At The Royal Albert Hall (2010)
Gems: The Duets Collection / Duette (2011]])
Ain't No Mountain High Enough - Tribute to Hitsville (2013) / Eurooppalainen versio (2014)
Songs of Cinema (2017)
A Symphony of Hits (2019)
Diskografia > Singlet

1968: "Bah Bah Bah"
1972: "Where Do We Go From Here"
1975: "Your Love"
1976: "If Had Your Love", "These Eyes"
1979: "Love Me Tonight" (Blackjack), "For You" (Blackjack), "Without Your Love" (Blackjack)
1980: "My World Is Empty Without You" (Blackjack)
1983: "Fool's Game", "I Almost Believed You", "She Did The Same Thing"
1985: "Everybody's Crazy"
1987: "That's What Love Is All About", "(Sittin' On) The Dock of the Bay", "Walk Away", "Genuine Budman"
1988: "Wait on Love"
1989: "Soul Provider", "Far Far Cry" (Let There Be Peace)"
1990: "How Am I Supposed to Live Without You", "How Can We Be Lovers?", "When I'm Back on My Feet Again", "Georgia on My Mind", "Don't Make Me Wait For Love (with Kenny G)"
1991: "Love Is a Wonderful Thing", "Time, Love and Tenderness", "When a Man Loves a Woman"
1992: "Missing You Now" (with Kenny G), "Steel Bars", "To Love Somebody", "Drift Away", "Reach Out I'll Be There"
1993: "Said I Loved You...But I Lied", "Yesterday", "Soul of My Soul"
1994: "Completely", "Ain't Got Nothing If You Ain't Got Love", "Lean on Me", "Once in a Lifetime"
1995: "Can I Touch You...There?"
1996: "A Love So Beautiful", "Soul Provider" (re-issue), "This River", "I Found Someone", "I Promise You", "Love is the Power", "Fool For Love (Requiem pour un Fou)" (with Johnny Hallyday), "Silent Night"
1997: "Go the Distance", "The Best of Love", "A Merry Christmas", "Why Do You Wake Me"
1998: "Safe Place from the Storm", "Love Shouldn't Hurt", "Nessun dorma!"
2000: "Sexual Healing", "Warm And Tender Love"
2001: "Whiter Shade of Pale"
2002: "Only a Woman Like You", "Solo Una Donna", "Une Femme Comme Toi", "Una Mujer Como Tu", "Dance with Me", "All For Love"
2003: "When I Fall in Love"
2005: "Hear Me (Tears into Wine)" (with Jim Brickman)
2006: "'Til the End of Forever", "That's Life"
2008: "Il Mio Amico (with Anna Tatangelo)
2009: "Just One Love", "Murder My Heart" (with Lady Gaga)
2010: "Break Free" (with Irena Jarocka)
2011: "Jack Sparrow" (with The Lonely Island), "I'm Not Ready" (with Delta Goodrem)
2012: "Love Is Everything" (with Rascal Flats)
2014: "Ain't No Mountain High Enough" (with Leona Lewis)
Aiheesta muualla

Michael Boltonin viralliset kotisivut
| Auktoriteettitunnisteet  |
| --- | --- |
Kansainväliset:  FAST  ISNI  VIAF  WorldCat 
Kansalliset:  Norja  Ranska  BnF data  Saksa  Israel  Suomi (KANTO)  Yhdysvallat  Latvia  Tšekki  Korea  Kroatia  Alankomaat  Puola 
Taiteenala:  Grammy Awards  MusicBrainz 
Muut:  IdRef
Asia

Asia voi tarkoittaa esimerkiksi seuraavia asioita:
Asia, Rooman provinssi (Vähä-Aasia)
Asia, kreikkalaisen mytologian hahmo
Asiantuntijat ja Esihenkilöt ASIA, akavalainen ammattiliitto
Asia, rockyhtye
Asia, Asia-yhtyeen albumi vuodelta 1982
67 Asia, päävyöhykkeen asteroidi
SS Asia, Pohjois-Amerikan Suurilla järvillä liikennöinyt höyryalus
Asía (1734), Espanjan laivaston linjalaiva
Asía (1752), Espanjan laivaston linjalaiva
Asia (1789), Espanjan laivaston linjalaiva
HMS Asia (1694), proomu
HMS Asia (1764), Asia-luokan 64-tykkinen kolmannen luokan linjalaiva
HMS Asia (1811), Armada-luokan 74-tykkinen kolmannen luokan linjalaiva
HMS Asia (1824), 84-tykkinen toisen luokan linjalaiva,
HMS Asia (1918), aseistettu kauppalaiva
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Asia”, voi hakea sivunnimihaulla, laajalla sivunnimihaulla tai tekstihaulla.
Kuinka kärpänen kävelee katossa ja muita kiperiä kysymyksiä

| Kuinka kärpänen kävelee katossa ja muita kiperiä kysymyksiä> How a Fly Walks Upside Down… and other curious facts |
| --- | --- |
 Kuva: Luonnonkuva-arkisto / Petri Vesanto
Alkuperäisteos
Kirjailija:  Martyn M. Goldwyn
Kuvittaja:  Ted Enik
Genre:  tietokirjallisuus
Julkaistu:  1979
Suomennos
Suomentaja:  Kirsti Salo
Kustantaja:  Karisto Oy
Julkaistu:  1990
Sivumäärä:  291
ISBN:  951-23-2849-6
Löydä lisää kirjojaKirjallisuuden teemasivulta
Kuinka kärpänen kävelee katossa ja muita kiperiä kysymyksiä on Martyn M. Goldwynin tekemä alun perin englanninkielinen tietokirja How a Fly Walks Upside Down… and other curious facts vuodelta 1979. Suomenkielinen käännös on julkaistu vuonna 1990. Suomentaja on Kirsti Salo ja kustantaja Karisto Oy.
Kirjan humoristisen ja kuvituksen on tehnyt Ted Enik. Suomenkielisen laitoksen kansikuvan on kuvannut Petri Vesanto.
Goldwyn on opettanut tiedettäselvennä lukiolaisille ja kerännyt opetustyössä vuosien varrella eteen tulleita ajatuksia herättäviä kysymyksiä. Tähän kirjaan hän on valikoinut 323 kysymystä ja laatinut niihin tieteellisiin selityksiin perustuvat yleistajuiset vastaukset. Kysymykset kattavat laajan aihepiirin eri tieteenaloilta.
Třebíč

| Třebíč |
| --- | --- |
 Třebíčiä Jihlava-joen varrella. Taustalla kohoaa Pyhän Prokopiuksen basilika.
 lippu:  vaakuna
 Třebíč
 Koordinaatit: 49°13′N, 15°52′E 
Valtio:  Tšekki
Lääni:  Vysočina
Piirikunta:  Třebíč
Perustettu:  1277
Hallinto:  
 – Pormestari:  Pavel Janata
Pinta-ala:  
 – Kokonaispinta-ala:  57.6 km²
Korkeus:  405 m
Väkiluku (2009):  38 362
Aikavyöhyke:  UTC+1
 – Kesäaika:  UTC+2
 
 http://www.trebic.cz/ 
Infobox OKVirheellinen NIMI-arvo: 
Třebíč (saks. Trebitsch) on kaupunki Tšekissä, Määrissä. Kaupungissa on 38 362 asukasta (2009) ja se sijaitsee Jihlavajoen varrella. Kaupungin juutalainen kortteli ja Pyhän Prokopiuksen basilika kuuluvat UNESCOn maailmanperintöluetteloon.
Historia

Třebíč mainitaan ensimmäisen kerran vuonna 1101, kun määriläiset prinssit Oldřich Brněnský ja Litold Znojemský antoivat luvan benediktiiluostarin rakentamiselle. 1200-luvun lopussa kaupunkiin rakennettiin katolinen kirkko, joka pyhitettiin ensin Neitsyt Marialle ja myöhemmin pyhälle Prokopiokselle. Tämä basilika selviytyi myös luostarin kaatumisesta ja sitä pidetäänkin nykyään yhtenä tuon ajan merkittävimmistä rakennuksista.
Luostarin ympärillä kehittynyt Třebíč sai kaupunginoikeudet vuonna 1277. Vuonna 1355 Pyhän saksalais-roomalaisen keisarikunnan keisari Kaarle IV ja Böömin kuningas Juhana Luxemburgilainen myönsivät luvan rakentaa kaupunginmuurit, jonka jäännökset ovat edelleen nähtävissä.
Matias Corvinus melkein tuhosi Třebíčin hussilaissodissa vuonna 1468. Myöhemmin kaupunki on joutunut muutamaan otteseen tulipalon kouriin. Tämän takia Třebíčistä ei löydy juurikaan rakennuksia gotiikan tai renessanssin ajalta.
Nähtävyyksiä

Juutalaiset korttelit kuuluvat UNESCOn maailmanperintöluetteloon ainoana juutalaismonumenttina Israelin ulkopuolella.
Juutalainen hautausmaa on Tšekin suurimpia ja siellä on noin 3 000 hautakiveä 12 000 neliömetrin alueella.
Pyhän Prokopiuksen basilika on arkkitehtonisesti merkittävä esimerkki romaanisesta arkkitehtuurista gotiikkaan. Kirkko maallistettiin sen kärsittyä suuria tuhoja 1468. Vuosien 1725 ja 1731 välisenä aikana František Maximilian Kaňka lisäsi rakennukseen barokkielementtejä peruskorjauksen aikana.
Kuuluisia třebíčiläisiä

Jakub Deml, tšekkiläinen katolilainen pappi ja kirjailija
Patrik Eliáš, jääkiekkoilija
Martin Erat, jääkiekkoilija
František Václav Míča, tšekkiläinen säveltäjä
Pavel Padrnos, maantiepyöräilijä
Karel Vejmelka, jääkiekkomaalivahti
Jan Zahradníček, tšekkiläinen runoilija
Jaroslav Zvěřina, tšekkiläinen poliitikko
Aiheesta muualla

Kuvia tai muita tiedostoja aiheesta Třebíč Wikimedia Commonsissa
Kunnan viralliset sivut (Arkistoitu – Internet Archive) (englanniksi) (tšekiksi)
Virtuaalinen kierros (Arkistoitu – Internet Archive) (englanniksi) (saksaksi) (ranskaksi) (tšekiksi)
Epäviralliset kaupungin sivut (Arkistoitu – Internet Archive) (tšekiksi)
Juutalainen kortteli ja Pyhän Prokopiuksen katedraali UNESCOn sivuilla (englanniksi) (ranskaksi)
Unescon maailmanperintökohteet Tšekissä
Kladruby nad Labemin hevostila
Erzgebirgen ja Krušnohořín kaivosalue
Kroměřížin linna
Český Krumlovin historiallinen keskusta
Prahan historiallinen keskusta
Telčin historiallinen keskusta
Holašovicen historiallinen kylä
Pyhän kolminaisuuden pylväs
Juutalaiset korttelit ja Pyhän Prokopiuksen basilika Třebíčissä
Kutná Horan historiallinen keskusta ja kirkot
Lednice-Valticen kulttuurimaisema
Litomyšlin linna
Johannes Nepomukilaisen pyhiinvaelluskirkko
Villa Tugendhat
Juutalainen kortteli